เพลย์สเตชัน 3

**เพลย์สเตชัน 3** (, ) ตัวย่อ **PS3** เป็นเครื่องเล่นวิดีโอเกมตระกูลเพลย์สเตชันรุ่นที่ 3 ของบริษัท โซนี่คอมพิวเตอร์เอ็นเตอร์เทนเมนต์ ถือเป็นเครื่องเล่นวิดีโอเกมยุคที่ 7 ตัวเครื่องมีขนาด 12.8×3.9×10.8 นิ้ว (32.5×9.8×27.4 เซนติเมตร) ตัวเครื่องมีอย่างน้อย 3 สีให้เลือก คือสีดำ, สีขาว, และสีเงิน ตัวเครื่องที่ขายจะมีตัวเลือก 2 แบบที่แตกต่างกันในเรื่องของความจุฮาร์ดไดรฟ์ และช่องสัญญาณต่าง ๆ ขณะนี้ได้ออกวางจำหน่ายแล้ว โดยออกวางตลาดที่ประเทศญี่ปุ่นเป็นที่แรก ในวันที่ 11 พ.ย. พ.ศ. 2549 ส่วนประเทศอื่น ๆ วางตลาดในวันที่ 17 พฤศจิกายน โดยราคาอยู่ที่ US$499 (฿19,000) ในรุ่น 20 GB. และ US$599 (฿23,000) สำหรับรุ่น 60 GB. การออกแบบตัวเครื่องจะดูเรียบง่าย ทันสมัย มีรูปทรงโค้งมน น้ำหนักประมาณ 11 ปอนด์ (5 กิโลกรัม) ซึ่งหนักกว่า Xbox 360 ซึ่งราคาจำหน่ายในไทยสัปดาห์แรกหลังจากที่ออกขายที่ญี่ปุ่น ราคาอยู่ที่ 38,000 บาท โดยประมาณ

ในวันที่ 18 สิงหาคม 2549 โซนีได้ประกาศว่ามีโครงการ folding@home ร่วมกับทางนักวิจัยที่มหาวิทยาลัยสแตนฟอร์ดในการใช้เครื่องเพลย์สเตชัน 3 เป็นเครื่องมือช่วยในการคำนวณผลการทดลองในทางการแพทย์
และได้มีการเพิ่มรุ่น 40GB และ 80GB และปัจจุบันไม่มีการจำหน่ายรุ่น 20GB และ 60GB อีกแล้ว

## โครงสร้างระบบ
### การจัดระบบภายใน
{|class="wikitable" style="float:left;"
ปัจจุบันนี้รุ่น 20GB, 40GB, 50GB และ 80GB ได้ถูกยกเลิกการผลิตเมื่อเดือนตุลาคม 2009 แล้ว เนื่องจากตัวเครื่องมีความหนา กินไฟ ทำให้ขายไม่ดีเท่าที่ควร โซนี่จึงได้ออกเพลย์สเตชัน 3 สลิม (PlayStation 3 Slim) มาแทนซึ่งมีรุ่นย่อยเพียง
สามรุ่นคือรุ่น 120 GB, 160 GB และ 320 GB พร้อมกับตัดความเข้ากันได้ในการเล่นเกมรุ่นก่อนหน้า และการลงระบบปฏิบัติการพร้อมกับเปลี่ยนชิพซาวน์การ์ดเป็นรุ่นใหม่ เพื่อเสียงที่ดีกว่าเดิม และอย่างสุดท้ายคือเปลี่ยนดีไซน์ตัวเครื่องพร้อมกับเปลี่ยนโลโก้ใหม่อีกด้วย นอกนั้นยังคงเหมือนเดิมทุกประการ

thumb|right|เครื่องเพลย์สเตชัน 3 แสดงส่วนโค้งแบบเก่า

## ความสามารถในการเล่นอุปกรณ์รุ่นก่อนหน้า

ทางโซนี่ได้กล่าวมาว่าเครื่องเพลย์สเตชัน 3 สามารถเล่นเกมเพลย์สเตชัน 1 และเพลย์สเตชัน 2 ที่ผ่านมาตรฐานของระบบ Technical Requirements Checklist โดยทางประธาน เคน คุตะระงิ ได้กล่าวไว้ว่าอาจมีหลายเกมที่ไม่ผ่านมาตรฐานนี้ แต่จะมีการอัปเดตเฟิร์มแวร์ ออกมาแก้ไขออกมาเป็นระยะ ๆ

สำหรับเมมโมรีการ์ด ทางเครื่องเพลย์สเตชัน 3 ไม่มีช่องสำหรับใช้แต่อย่างใด แต่จะมีอแดปเตอร์เสริมสำหรับการนำข้อมูลจากเมมโมรีการ์ดมาเซฟเก็บไว้ในฮาร์ดดิสก์ นอกจากนี้เพลย์สเตชัน 3 ยังคงนำเมมโมรีสติกมาเซฟข้อมูลของเพลย์สเตชัน 1 และเพลย์สเตชัน 2 ได้

สำหรับรุ่น 40GB นั้นได้มีการถอดเอา Emotion Engine Chip ของเพลย์สเตชัน 2 ออกเพื่อลดต้นทุนการผลิต แต่ยังสามารถเล่นเกมของเพลย์สเตชัน 1ได้ ส่วนเกมของเพลย์สเตชัน 2 นั้นสามารถเล่นได้โดย Simulation Softwareแทน ซึ่งรองรับจำนวนเกมที่เล่นได้น้อยกว่า แต่ทางโซนี่จะทำการอัปเดตให้สามารถเล่นเกมของเพลย์สเตชัน 2 ได้มากขึ้นเรื่อย ๆ เป็นระยะ ๆ

## บริการออนไลน์
ด้วยความสำเร็จของบริการเอกซ์บ็อกซ์ ไลฟ์ ของไมโครซอฟท์ โซนี่จึงได้เปิดบริการออนไลน์ของโซนี่คือ **[[เพลย์สเตชัน เน็ตเวิร์กแพลตฟอร์ม]]** (**PlayStation Network ** *ตัวย่อ* **PSN**) โดยจะให้บริการฟรีสำหรับการเล่นหลายคนผ่านเครือข่าย และโซนี่ได้พัฒนาระบบสังคมออนไลน์ ซึ่งมีชื่อว่า **[[PlayStation Home]]** ซึ่งในปัจจุบันทาง Sony ได้เปิดให้ผู้ที่มีเครื่อง PS3 เข้าร่วมทดสอบ Open Beta ไปเมื่อวันที่ 17 ธันวาคม 2551

## อินเตอร์เฟสและระบบปฏิบัติการ
### อินเตอร์เฟสของระบบ
**เพลย์สเตชัน 3** จะใช้อินเตอร์เฟสชื่อว่า "**ครอส มีเดีย บาร์**" (Cross Media Bar : XMB) ซึ่งเป็นอินเตอร์เฟสระบบเดียวกับ เพลย์สเตชัน พอร์เทเบิล ซึ่งสำหรับเพลย์สเตชัน 3 อินเตอร์เฟสนี่จะแบ่งโหมดการทำงานตามสื่อต่าง ๆ เช่น เพลง วิดีโอ อินเทอร์เน็ต เกม รายชื่อเพื่อน (Friend List) พร้อมสามารถแบ่งบัญชีผู้ใช้ได้ สามารถใช้งานร่วมกับคีย์บอร์ดและเม้าส์ที่รองรับผ่านช่องยูเอสบี เพื่อความสะดวกในการท่องอินเทอร์เน็ตและพูดคุยกับเพื่อนผ่านระบบการพิมพ์ ภาพ และเสียง

### ระบบปฏิบัติการ
เป็นที่รับรองแล้วว่า เพลย์สเตชัน 3 สามารถลงระบบปฏิบัติการลีนุกซ์ได้ ซึ่งโซนี่หวังจะให้เพลย์สเตชัน 3 ทำงานแทนอุปกรณ์บางชิ้นในบ้านได้

เพลย์สเตชัน 3 สามารถเลือกบู๊ตได้ 2 แบบไม่ว่าจะเป็นจากระบบปฏิบัติการ "ลินุกซ์" หรือจากจาก XMB ของเพลย์สเตชัน 3 เอง

แต่เมื่อวันที่ 1 เมษายน 2553 ได้ตัดคุณสมบัติ Install OS ออกไป เหตุผลที่ตัดลูกเล่นนี้ออกไปเนื่องด้วยเหตุผลด้านความปลอดภัยเป็นหลัก

## สเป็กเครื่องและส่วนประกอบ
รายละเอียดนี้เป็นข้อมูลจากการเปิดเผยของโซนี่ในงาน อี3 (E³ : *[[Electronic Entertainment Expo]]*)
### หน่วยประมวลผลกลาง (ซีพียู)
3.2 GHz PowerPC "*[[Cell Processor]]*" 1 ตัว ที่เป็น "Power Processing Element : PPE" และ "Synergystic Processing Elements : SPEs" ความเร็ว 3.2 GHz จำนวน 7 ตัว มีความจำแคช L2 ขนาด 512Kb

### หน่วยประมวลผลกราฟิก (จีพียู)
พัฒนาขึ้นโดย nVidia โดยให้ชื่อว่า *"Reality Syntheziser"*
* พัฒนาขึ้นบนพื้นฐานของโครงสร้าง NVIDIA NV47
* ความเร็วสัญญาณนาฬิกา 550 MHz.
* ความจำแบบ 128 บิต
* 211.2 GFLOPS แบบโปรแกรมได้ สูงสุด 1.8 TFLOPS
* 136 shader operations per clock ( * 550 Mhz = 74.8 billion / second, 1 แสนล้าน with CPU) 
* 24 2D texture lookups per clock ( * 550 Mhz = 13.2 billion / second) 
* 33 billion dot products per second (51 billion dot products with CPU) 
* 128-bit pixel precision offers rendering of scenes with High dynamic range rendering 

### หน่วยความจำ
ทั้งหมด 512 MB แบ่งเป็น
* 256 MB Rambus XDR DRAM ความเร็ว 3.2 เท่ากับซีพียู
* 256 MB GDDR3 VRAM ความเร็วสัญญาณนาฬิกา 700 MHz 

### System Bandwidth
* 204.8 GB/s Cell Element Interconnect Bus (Theoretical peak performance) 
* Cell FlexIO Bus: 35 GB/s outbound, 25 GB/s inbound (7 outbound and 5 inbound 1Byte wide channels operating at 5 GHz) (effective bandwidth typically 50-80% of total)
* 51.2 GB/s SPE to local store 
* Experimental Sustained bandwidth for some SPE-to-SPE DMA transfers - 78 to 197 GB/s.
* 25.6 GB/s to Main Ram XDR DRAM: 64 bits × 3.2 GHz / 8 bits to a byte 
* 22.4 GB/s to GDDR3 VRAM: 128 bits × 700 MHz × 2 accesses per clock cycle (one per edge) / 8 bits to a byte 
* RSX 20 GB/s (write) , 15 GB/s (read) 
* System Bus (separate from XIO controller) 2.5 GB/s write and 2.5 GB/s read

### อินเตอร์เฟส
**วิดีโอ**
* แบบ Composite (หัวสีเหลือง แบบ RCA)
* แบบ S-Video (แยกระหว่างสัญญาณภาพและแสง)
* แบบ Component Video (หัวแบบ RCA สีแดง น้ำเงิน และเขียว) ความละเอียดสูงสุด 1080p
* แบบ HDMI 1.3 (สัญญาณดิจิตอล เฉพาะรุ่น "พิเศษ" เท่านั้น)

### เสียง
* S/PDIF เป็นช่องต่อแบบ ออพติคอล แบ่งสัญญาณมากที่สุดที่ 7.1 ช่อง
* Dolby TrueHD โดยใช้ร่วมกับอุปกรณ์ที่รองรับ
* DTS-HD
* LPCM ประมวลผลโดยระบบประมวลผลกลาง

### การเชื่อมต่อ/สื่อสาร
* Wireless Network 54G 1 พอร์ต (ยกเว้นรุ่น 20 GB ที่ยกเลิกสายการผลิตไปแล้ว)
* Gigabit Ethernet 1 พอร์ต
* ยูเอสบี 4 พอร์ต (มีเฉพาะรุ่น 60 (ยกเลิกสายการผลิต) และ 80 GB) 2 พอร์ต (เฉพาะรุ่น 20 GB (ยกเลิกสายการผลิต) และ 40 GB) 
* บลูทูธ 2.0 พร้อม EDR
* การ์ดรีดเดอร์ 1 ชุด (เฉพาะรุ่น 60 (ยกเลิกสายการผลิต) และ 80 GB)

### การเก็บข้อมูล
**แบบออฟติคอล**
* บลูเรย์ (ความเร็ว 2x = 9MB/s) เพลย์สเตชัน 3 BD-ROM, BD-Video, BD-R/RE
* ดีวีดี (ความเร็ว 8x = 11MB/s) เพลย์สเตชัน 2 DVD-ROM, DVD-Video, DVD ± R/RW
* ซีดี (ความเร็ว 24x = 3.5MB/s) เพลย์สเตชัน CD-ROM, เพลย์สเตชัน 2 CD-ROM, CD-DA, CD-DA (ROM), CD-R, CD-RW
* เอสเอซีดี (2x) 
**ฮาร์ดไดรฟ์** แบบอัพเกรดได้ 2 ความจุ คือ 20 และ 60GB ขนาด 2.5 นิ้ว พร้อมติดตั้ง ลีนุกซ์

**เมมโมรี่แบบการ์ด** (เฉพาะรุ่น "พิเศษ") อ่าน Memory Stick, SD&MMC, CompactFlash

### คอนโทรลเลอร์
thumb|300px|คอนโทรลเลอร์แบบล่าสุด รูปร่างคล้าย Dualshock 2 เดิมมาก
หลังจากเปิดตัวคอนโทรลเลอร์รูปทรงคล้าย บูมเมอแรง หรือ **กล้วยหอม** ในงาน E3 2005 มีเสียงปฏิเสธอย่างหนาหู ทำให้โซนี่ยกเลิกรูปแบบคอนโทรลเลอร์นี้และหันกลับมาใช้แบบ Dualshock 2 เดิม โดยเพิ่มระบบไร้สาย เพิ่มประสิทธิภาพของการวัดแรงกดของปุ่มต่าง ๆ ทำรูปทรงปุ่ม L2 และ R2 คล้ายไกปืนมากขึ้น เพิ่มปุ่มกลางคอนโทรลเลอร์ (คล้ายกับ Xbox 360) และมีช่องต่อ B-type ยูเอสบี เพื่อใช้ในการชาร์จแบตและเล่นแบบต่อสาย มีไฟ 4 ดวงพร้อมตัวเลขแสดงการเชื่อมต่อกับตัวเครื่องเมื่อต่อพร้อมกัน 4 ตัว มีระบบจับการเคลื่อนไหว ซึ่งทั้งหมดนี้ทำให้ต้องตัดระบบสั่นออกเพื่อป้องกันการก่อกวน แต่ในปัจจุบันโซนี่ได้นำระบบสั่นเข้ามาในคอนโทรลเลอร์โดยใช้ชื่อว่า Dualshock 3

### ข้อมูลเพิ่มเติม
เคน คุตะระงิ กล่าวว่า เพลย์สเตชัน 3 จะใช้ระบบลดอุณหภูมิด้วยท่อนำความร้อน และไม่ใช้ระบบของเหลว เพื่อให้เครื่องทำงานเงียบเทียบเท่าเพลย์สเตชัน 2 ตัวเล็ก


ภาพ:PS3 boomerang controller (cropped and sharpened).jpg|คอนโทรลเลอร์แบบ "บูมเมอแรง" ได้ถูกยกเลิกไป


### ปัญหาของเครื่อง เพลย์สเตชัน 3

* ในบางรุ่นสายการผลิตมีปัญหาในเรื่องของหัวอ่านบลูเรย์ดิสก์มีความบอบบางและเสียหายได้ง่าย เป็นปัญหาที่พบบ่อยที่สุด โดยที่รุ่นที่พบมากที่สุดคือรุ่น 60GB (ยกเลิกสายการผลิตแล้ว) ซึ่งในปัจจุบันพบปัญหานี้น้อยลงแล้ว
* Yellow Light Of Dead เป็นปัญหาที่ทำให้ตัวเครื่อง PS3 ไม่สามารถใช้งานได้ โดยเมื่อกดเปิดเครื่อง จะปรากฏเป็นสัญญาณไฟเป็นสีเหลือง แล้วจะเปลี่ยนเป็นสีแดงกะพริบ ซึ่งปัญหาที่เกิดขึ้น ทางโซนี่ไม่ได้แถลงว่าสาเหตุเกิดจากอะไร และรุ่นที่พบมากที่สุด คือรุ่น 20GB และ 60GB ที่ผลิตในเดือนธันวาคม พ.ศ. 2549 แต่มีโอกาสเกิดขึ้นน้อยมาก

## อ้างอิง

หมวดหมู่:เครื่องเล่นวิดีโอเกม